**รายงานการประชุมสภาองค์การบริหารส่วนตำบลเขากระปุก**

**สมัยสามัญประจำปี พ.ศ.๒๕๖๑ สมัยที่ ๒ ครั้งที่ ๑/๒๕๖๑**

**วันที่ ๓๐ เมษายน ๒๕๖๑ เวลา ๐๙.๓๐ น.**

**ณ ห้องประชุมสภาองค์การบริหารส่วนตำบลเขากระปุก**

**ผู้เข้าประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| ๑ | นายโอภาส | เพ็งอุดม | ประธานสภา อบต. | โอภาส | เพ็งอุดม |  |
| ๒ | นายสมพล | จันทร์หร่าย | รองประธานสภา อบต. | สมพล | จันทร์หร่าย |  |
| ๓ | นายอนวัช | พลอยบุศย์ | เลขานุการสภา อบต. | อนวัช | พลอยบุศย์ |  |
| ๔ | นายสนอง | หอมกรุ่น | สมาชิกสภา อบต. | สนอง | หอมกรุ่น |  |
| ๕ | นายจรัญ | นุชสำอาง | สมาชิกสภา อบต. | จรัญ | นุชสำอาง |  |
| ๖ | นายสุปมิตร | พุ่มแย้ม | สมาชิกสภา อบต. | สุปมิตร | พุ่มแย้ม |  |
| ๗ | นายสุดใจ | กฐินเทศ | สมาชิกสภา อบต. | สุดใจ | กฐินเทศ |  |
| ๘ | น.ส.จิราภรณ์ | ธนันทา | สมาชิกสภา อบต. | จิราภรณ์ | ธนันทา |  |
| ๙ | นายสาโรจน์ | อดิศัยสัมพันธ์ | สมาชิกสภา อบต. | สาโรจน์ | อดิศัยสัมพันธ์ |  |
| ๑๐ | นายจำลอง | คนเชี่ยว | สมาชิกสภา อบต. | จำลอง | คนเชี่ยว |  |
| ๑๑ | นายสมิตร | เอี่ยมพันธ์ | สมาชิกสภา อบต. | สมิตร | เอี่ยมพันธ์ |  |
| ๑๒ | นายชุบ | เกตุกร | สมาชิกสภา อบต. | นายชุบ | เกตุกร |  |
| ๑๓ | นายบุญธรรม | ทองรอด | สมาชิกสภา อบต. | บุญธรรม | ทองรอด |  |
| ๑๔ | นายประดับ | วัสสุวรรณ | สมาชิกสภา อบต. | ประดับ | วัสสุวรรณ |  |
| ๑๕ | น.ส.นงนุช | พูลสวัสดิ์ | สมาชิกสภา อบต. | นงนุช | พูลสวัสดิ์ |  |
| ๑๖ | นางระเบียบ | ศรีสว่าง | สมาชิกสภา อบต. | ระเบียบ | ศรีสว่าง |  |
| ๑๗ | นายอำนาจ | จันทร์หร่าย | สมาชิกสภา อบต. | อำนาจ | จันทร์หร่าย |  |
| ๑๘ | นายสำราญ | แดงศิริ | สมาชิกสภา อบต. | สำราญ | แดงศิริ |  |
| ๑๙ | นายวิเชียร | ปิ่นเพชร | สมาชิกสภา อบต. | วิเชียร | ปิ่นเพชร |  |
| ๒๐ | นายเกษม | อรัญพันธ์ | สมาชิกสภา อบต. | เกษม | อรัญพันธ์ |  |
| ๒๑ | นายสมหวัง | โสภา | สมาชิกสภา อบต. | สมหวัง | โสภา |  |
| ๒๒ | นายสมศักดิ์ | น้อยสำราญ | สมาชิกสภา อบต. | สมศักดิ์ | น้อยสำราญ |  |
| ๒๓ | นายบุญลือ | ศรีจันทร์ | สมาชิกสภา อบต. | บุญลือ | ศรีจันทร์ |  |
| ๒๔ | นางทองดี | สว่างดี | สมาชิกสภา อบต. | ทองดี | สว่างดี |  |
| ๒๕ | นายประเสริฐ | เต็มดี | สมาชิกสภา อบต. | ประเสริฐ | เต็มดี |  |
| ๒๖ | นายบุญล้น | สุขจำรูญ | สมาชิกสภา อบต. | บุญล้น | สุขจำรูญ |  |

**ผู้ไม่เข้าประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | **หมายเหตุ** |
| ๑ | นายดำเนิน | เกตุรัตน์ | สมาชิกสภา อบต. | - | **ลากิจ** |
|  |  |  |  |  |  |
|  |  |  |  |  |  |
|  |  |  |  |  |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| ๑ | นายธีรพงษ์ | เอี่ยมสะอาด | นายก อบต. | ธีรพงษ์ | เอี่ยมสะอาด |  |
| ๒ | นายณฐพล | น้อยสำราญ | รองนายก อบต. | ณฐพล | น้อยสำราญ |  |
| ๓ | นายชาตรี | เพ็งอุดม | รองนายก อบต. | ชาตรี | เพ็งอุดม |  |
| ๔ | นายสงคราม | แสงแลบ | เลขานุการนายก อบต. | สงคราม | แสงแลบ |  |
| ๕ | น.ส.ชนัญชิดา | ตัณฑวงค์ | หัวหน้าสำนักปลัด | ชนัญชิดา | ตัณฑวงค์ |  |
| ๖ | นายพละ | ช้างนะ | นายช่างโยธาชำนาญงาน  รักษาราชการแทนผู้อำนวยการกองช่าง | นายพละ | ช้างนะ |  |
| ๗ | นางพวงเพชร | ขำสี | เจ้าพนักงานการเงินและบัญชีชำนาญงาน  รักษาราชการแทนผู้อำนวยการกองคลัง | พวงเพชร | ขำสี |  |
| ๘ | น.ส.วีนา | จันทร์สุขพุ่ม | เจ้าพนักงานธุรการปฏิบัติงาน | วีนา | จันทร์สุขพุ่ม |  |
| ๙ | นายสุรพงษ์ | ปานรอด | นักพัฒนาชุมชนปฏิบัติการ | สุรพงษ์ | ปานรอด |  |
|  |  |  |  |  |  |  |
|  |  |  |  |  |  |  |

**เริ่มประชุมเวลา ๐๙.๓๐ น.**

เมื่อที่ประชุมพร้อมแล้ว นายโอภาสเพ็งอุดมตำแหน่งประธานสภาองค์การบริหารส่วนตำบลเขากระปุกประธานในที่ประชุมได้กล่าวเปิดประชุมและดำเนินการประชุมตามระเบียบวาระ ดังนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

**ประธานสภาอบต.เขากระปุก** - ตามที่ สภาองค์การบริหารส่วนตำบลเขากระปุก ได้มีมติกำหนดสมัยประชุมสามัญประจำปี พ.ศ.๒๕๖๑ ของสภาองค์การบริหารส่วนตำบลเขากระปุก ในคราวประชุมสภาองค์การบริหารส่วนตำบลสมัยสามัญประจำปี พ.ศ.๒๕๖๑ สมัยที่ ๑ ครั้งที่ ๑/๒๕๖๑ เมื่อวันที่ ๕ กุมภาพันธ์ ๒๕๖๑ โดยอาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติมถึง (ฉบับที่ ๖) พ.ศ.๒๕๕๒ มาตรา ๕๓ และระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติมถึง (ฉบับที่ ๒) พ.ศ.๒๕๕๔ หมวด ๑ ข้อ ๑๑ ซึ่งกำหนดสมัยประชุมสามัญ ประจำปี พ.ศ.๒๕๖๑ สมัยที่ ๒ เริ่มตั้งแต่วันที่ ๑๖ – ๓๐ เมษายน ๒๕๖๑ มีกำหนด ๑๕ วัน นั้น จึงได้เชิญสมาชิกสภา อบต.ทุกท่าน มาประชุมในวันนี้

**ที่ประชุม** **- รับทราบ**

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**ประธานสภา อบต.เขากระปุก** - ขอเชิญเลขานุการสภา อบต. อ่านรายงานการประชุมสภา อบต. สมัยสามัญประจำปี พ.ศ.๒๕๖๑ สมัยที่ ๑ ครั้งที่ ๒/๒๕๖๑ เมื่อวันที่ ๑๒ กุมภาพันธ์ ๒๕๖๑ให้ที่ประชุมทราบพร้อมกับให้สมาชิกสภา อบต. ทุกท่านได้ดูรายละเอียดตามรายงานที่แจกให้แล้ว

**ประธานสภา อบต.เขากระปุก** - ขอมติที่ประชุมรับรองรายงานการประชุม

**ที่ประชุม** - ไม่มีการแก้ไขเปลี่ยนแปลง และมีมติรับรองรายงานการประชุมสภาองค์การบริหารส่วนตำบลเขากระปุกสมัยสามัญประจำปี พ.ศ.๒๕๖๑ สมัยที่ ๑ ครั้งที่ ๒/๒๕๖๑ เมื่อวันที่ ๑๒ กุมภาพันธ์ ๒๕๖๑

**- มีมติรับรองรายงานการประชุม จำนวน ๒๔ เสียง**

**- ไม่รับรองรายงานการประชุม ไม่มี**

**- งดออกเสียง จำนวน ๑ เสียง**

**ระเบียบวาระที่ ๓ เรื่องรายงานการติดตามและประเมินผลแผนพัฒนาประจำปีพ.ศ.๒๕๖๑ ครั้งที่ ๑/๒๕๖๑ (ระหว่าง เดือนตุลาคม ๒๕๖๐ ถึง เดือนมีนาคม ๒๕๖๑)**

**ประธานสภาอบต.เขากระปุก** - ขอเชิญผู้บริหารหรือตัวแทนชี้แจงรายละเอียดรายงานผลการดำเนินงานในรอบปีงบประมาณ พ.ศ.๒๕๖๑ ครั้งที่ ๑/๒๕๖๑ (ระหว่างเดือนตุลาคม ๒๕๖๐ ถึงเดือนมีนาคม ๒๕๖๑) ต่อที่ประชุมสภา อบต. เพื่อให้สมาชิกสภาอบต. ทราบ

**นายก อบต.เขากระปุก** **-** ขอรายงานผลการดำเนินงานในรอบปีงบประมาณ พ.ศ.๒๕๖๑ ครั้งที่ ๑/๒๕๖๑ (ระหว่างเดือนตุลาคม ๒๕๖๐ ถึงเดือนมีนาคม ๒๕๖๑)ต่อที่ประชุมสภา อบต. ดังนี้

ด้วยระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 ข้อ 30 (5) ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบ ในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละสองครั้งในเดือนเมษายนและภายในเดือนตุลาคมของทุกปี

    ดังนั้นเพื่อการปฏิบัติให้เป็นไปตามเจตนารมณ์ของระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 ข้อ 30 (5) องค์การบริหารส่วนตำบลเขากระปุก จึงขอประกาศผลการดำเนินงานการจัดทำงบประมาณ การใช้จ่าย และผลการดำเนินงาน รวมทั้งการติดตามและประเมินผลแผนพัฒนาท้องถิ่น ในรอบปีงบประมาณ พ.ศ. 256๑ มา เพื่อให้ประชาชนได้มีส่วนร่วมในการตรวจสอบและกำกับการบริหารจัดการองค์การบริหารส่วนตำบลเขากระปุก ดังนี้

**ก. วิสัยทัศน์** ขององค์การบริหารส่วนตำบลเขากระปุก

"สาธารณูปโภคครบครัน ประชาชนมีคุณภาพชีวิตที่ดี ทรัพยากรธรรมชาติและสิ่งแวดล้อมมีความยั่งยืน มีการบริหารจัดการที่ดี"

**ข. ยุทธศาสตร์การพัฒนา** ขององค์การบริหารส่วนตำบลเขากระปุกได้กำหนดยุทธศาสตร์และแนวทางการพัฒนายุทธศาสตร์ไว้ 4 ยุทธศาสตร์ ดังนี้

**1. ยุทธศาสตร์การพัฒนาด้านโครงสร้างพื้นฐาน**  
1. แนวทางการพัฒนาก่อสร้าง ปรับปรุง บำรุงรักษา ถนน สะพาน ทางเท้า ท่อระบายน้ำ และพัฒนาระบบจราจร

2. แนวทางการพัฒนาแหล่งน้ำ และระบบประปา  
3. แนวทางการพัฒนา ระบบไฟฟ้า ขยายเขตไฟฟ้าและติดตั้งไฟฟ้าสาธารณะ

**2. ยุทธศาสตร์การพัฒนาด้านสังคมและคุณภาพชีวิต**  
1. แนวทางการพัฒนาการศึกษา  
2. แนวทางการพัฒนาสาธารณสุข การป้องกันแก้ไขปัญหายาเสพติด และการส่งเสริมสวัสดิการสังคม  
3. แนวทางการส่งเสริมเศรษฐกิจและอาชีพให้กับประชาชน  
4. แนวทางการส่งเสริมกีฬาและนันทนาการ  
5. แนวทางการรักษาความสงบเรียบร้อย และการป้องกันบรรเทาสาธารณภัย  
6. แนวทางการส่งเสริมและเผยแพร่ ศิลปวัฒนธรรม จารีตประเพณี และภูมิปัญญาท้องถิ่น

**3. ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม**1. แนวทางการสร้างจิตสำนึกและความตระหนักในการจัดการอนุรักษ์ทรัพยากรธรรมชาติและสิ่งแวดล้อม  
2. แนวทางการบริหารจัดการขยะในชุมชน  
3. แนวทางการพัฒนาและส่งเสริมการท่องเที่ยว  
4. แนวทางส่งเสริมเศรษฐกิจพอเพียง

**4. ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กร และการมีส่วนร่วมของประชาชน**  
1. แนวทางการพัฒนาการบริหารจัดการที่ดีในองค์กร  
2. แนวทางการปรับปรุงและพัฒนาบุคลากรในองค์กร  
3. แนวทางการปรับปรุงและพัฒนาเครื่องมือเครื่องใช้ และสถานที่ปฏิบัติงาน  
4. แนวทางการส่งเสริมการมีส่วนร่วมของประชาชนในการบริหารงานของท้องถิ่นและการป้องกันการทุจริต  
5. แนวทางการพัฒนา ส่งเสริมการปกครองในระบอบประชาธิปไตย และสถาบันของชาติ

**ค. การวางแผน**

องค์การบริหารส่วนตำบลเขากระปุก ได้จัดทำแผนยุทธศาสตร์การพัฒนาและแผนพัฒนา ๔ ปี (พ.ศ. 256๑-256๔) ตามกระบวนการที่บัญญัติไว้ในระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 โดยผ่านการมีส่วนร่วมของประชาชน เช่น การจัดเวทีประชาคม การประชุมกรรมการชุมชน เพื่อรับฟังปัญหาและความต้องการที่แท้จริงของประชาชนในพื้นที่ ก่อนนำมาจัดทำโครงการเพื่อพัฒนาพื้นที่ ที่บรรจุไว้ในแผนพัฒนา ๔ ปี ต่อไป

องค์การบริหารส่วนตำบลเขากระปุก ได้ประกาศใช้แผนพัฒนา ๔ ปี (พ.ศ. 256๑-256๔) เมื่อวันที่ ๓๑ ตุลาคม 2559 โดยได้กำหนดโครงการที่จะดำเนินการตามแผนพัฒนา ๔ ปี (พ.ศ.256๑-256๔) ไว้ดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ยุทธศาสตร์** | **256๑** | | **256๒** | | **256๓** | | **๒๕๖๔** | |
| **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** |
| ๑. ยุทธศาสตร์การพัฒนาด้านโครงสร้างพื้นฐาน | 74 | 56,913,400 | 74 | 64,446,200 | 70 | 52,457,300 | 225 | 266,588,800 |
| 2. ยุทธศาสตร์การพัฒนาด้านสังคมและคุณภาพชีวิต | 87 | 17,450,952 | 89 | 22,183,852 | 90 | 21,411,752 | 90 | 21,274,852 |
| 3. ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม | 18 | 805,000 | 16 | 670,000 | 17 | 790,000 | 16 | 670,000 |
| 4. ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กรและการมีส่วนร่วมของประชาชน | 31 | 4,581,000 | 27 | 3,151,000 | 29 | 2,141,000 | 29 | 2,241,000 |
| **รวม** | **210** | **79,750,352** | **206** | **90,451,052** | **206** | **76,800,052** | **360** | **290,774,652** |

**จ. การจัดทำงบประมาณ**

ผู้บริหารองค์การบริหารส่วนตำบลเขากระปุก ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ.๒๕๖๑ เมื่อวันที่ 14 กันยายน 2560 โดยมีโครงการที่บรรจุอยู่ในข้อบัญญัติงบประมาณ จำนวน 36 โครงการงบประมาณ 22,921,100 บาท สามารถจำแนกตามยุทธศาสตร์ ได้ดังนี้

|  |  |  |
| --- | --- | --- |
| **ยุทธศาสตร์** | **โครงการ** | **งบประมาณ ตามข้อบัญญัติ** |
| 1. ยุทธศาสตร์การพัฒนาด้านโครงสร้างพื้นฐาน | 15 | 7,810,900.00 |
| 2. ยุทธศาสตร์การพัฒนาด้านสังคมและคุณภาพชีวิต | 20 | 14,880,200.00 |
| 3. ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม | - | - |
| 4. ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กรและการมีส่วนร่วมของประชาชน | 1 | 230,000.00 |
| **รวม** | 36 | 22,921,100.00 |

**ฉ. การใช้จ่ายงบประมาณ**

องค์การบริหารส่วนตำบลเขากระปุก มีการใช้จ่ายงบประมาณในการดำเนินโครงการตามข้อบัญญัติงบประมาณโดยได้มีการก่อหนี้ผูกพัน/ ลงนามในสัญญารวม 29 โครงการจำนวนเงิน13,148,449.61บาทมีการเบิกจ่ายงบประมาณ จำนวน 28 โครงการจำนวนเงิน12,669,949.61บาทสามารถจำแนกตามยุทธศาสตร์ ได้ดังนี้

|  |  |  |  |  |
| --- | --- | --- | --- | --- |
| **ยุทธศาสตร์** | **โครงการ** | **การก่อหนี้ผูกพัน/ ลงนามในสัญญา** | **โครงการ** | **การเบิกจ่ายงบประมาณ** |
| 1. ยุทธศาสตร์การพัฒนาด้านโครงสร้างพื้นฐาน | 9 | 5,132,108.00 | 8 | 4,653,608.00 |
| 2. ยุทธศาสตร์การพัฒนาด้านสังคมและคุณภาพชีวิต | 19 | 7,821,181.61 | 19 | 7,821,181.61 |
| 3. ยุทธศาสตร์การพัฒนาด้านการวางแผนการท่องเที่ยว เศรษฐกิจพอเพียง และบริหารจัดการอนุรักษ์ทรัพยากรธรรมชาติและสิ่งแวดล้อม | - | - | - | - |
| 4. ยุทธศาสตร์การพัฒนาด้านการพัฒนากระบวนการบริหารจัดการที่ดีในองค์กรและการมีส่วนร่วมของประชาชน | 1 | 195,160.00 | 1 | 195,160.00 |
| **รวม** | 29 | 13,148,449.61 | 28 | 12,669,949.61 |

**สรุปผลการดำเนินงาน** รวม 36 โครงการจำนวนเงิน 22,921,100 บาท มีการเบิกจ่ายงบประมาณ จำนวน 28 โครงการจำนวนเงิน 12,669,949.61 บาท ผลการดำเนินงานคิดเป็น 13.33 %

(จำนวนที่อยู่ในแผน/โครงการที่ดำเนินการ=ผลการดำเนินงาน)

**หมายเหตุ**

- รายงานผลการติดตามและประเมินผลแผนพัฒนา ประจำปี พ.ศ.2561 ครั้งที่ 1/2561 (ระหว่างเดือนตุลาคม 25๖๐ ถึง เดือนมีนาคม 256๑) ขององค์การบริหารส่วนตำบลเขากระปุกมีการอนุมัติงบประมาณ จำนวน 36 โครงการ

- โครงการที่ดำเนินการก่อหนี้ผูกพัน/ลงนามในสัญญา จำนวน 29 โครงการ

- โครงการที่อยู่ระหว่างดำเนินการก่อหนี้ผูกพัน/ลงนามในสัญญา จำนวน 7 โครงการ ได้แก่

1. โครงการก่อสร้างถนนลูกรัง ซอย 5 (บริเวณบ้านนายสมคิด ศาลาแก้ว) เชื่อมต่อ ซอย 8 หมู่ที่ 3

2. โครงการปรับปรุงท่อเมนจ่ายน้ำระบบประปาหมู่บ้าน หมู่ที่ 5

3. โครงการก่อสร้างถนนลูกรัง ซอย 15 หมู่ที่ 6

4. โครงการก่อสร้างถนนคอนกรีตเสริมเหล็กภายในหมู่บ้าน หมู่ที่ 7 เชื่อมต่อหมู่ที่ 3

5. โครงการปรับปรุงท่อเมนจ่ายน้ำระบบประปาหมู่บ้าน หมู่ที่ 9

6. โครงการก่อสร้างถนนคอนกรีตเสริมเหล็ก ซอย 2 หมู่ที่ 10

7. โครงการจัดหาหนังสือพิมพ์สำหรับที่อ่านหนังสือประจำหมู่บ้าน

**ที่ประชุม** **- รับทราบ**

**ระเบียบวาระที่ ๔ เรื่องอื่น ๆ**

**ประธานสภา อบต.เขากระปุก** - ขอเชิญสมาชิกสภา อบต. และผู้เข้าร่วมประชุมทุกท่าน หากมีข้อเสนอแนะหรือซักถามในเรื่องใด ขอเชิญครับ

**นายสุรพงษ์ปานรอด -** ขอแจ้งการดำเนินงานในความรับผิดชอบโครงการต่างๆดังต่อไปนี้

**นักพัฒนาชุมชนปฏิบัติการ** ๑.โครงการฉีดวัคซีนป้องกันโรคพิษสุนัขบ้า ซึ่งขณะนี้อยู่ระหว่างดำเนินการจัดซื้อวัคซีนป้องกันโรคพิษสุนัขบ้า แต่เนื่องจากวัคซีนขาดตลาด ทำให้ขณะนี้ยังไม่สามารถจัดสรรวัคซีนให้อาสาสมัครปศุสัตว์ได้ จึงขอความร่วมมือสมาชิกสภา อบต.ทุกท่านได้ประชาสัมพันธ์ให้กับราษฎรในหมู่บ้านได้รับทราบ และจะเร่งดำเนินการจัดหาวัคซีนเพื่อดำเนินการต่อไป

๒.การสนับสนุนกิจการสภาเด็กและเยาวชนตำบลเขากระปุก จะดำเนินการอบรมตัวแทนเยาวชน หมู่บ้านละ ๓ คน เพื่อทำหน้าที่เก็บข้อมูลพื้นฐานผู้ด้อยโอกาส และผู้ยากไร้ ภายในหมู่บ้าน เพื่อสนับสนุนให้ความช่วยเหลือต่อไป

๓.ศูนย์บริการคนพิการตำบลเขากระปุก ซึ่งขณะนี้ได้รับงบประมาณในการปรับปรุงสภาพแวดล้อมที่อยู่อาศัยให้กับผู้พิการในตำบลเขากระปุกจำนวน ๑๙ ราย ๆละ๒๐,๐๐๐ บาท ซึ่งจะได้ประชุมคณะกรรมการศูนย์ฯ เพื่อพิจารณาให้ความช่วยเหลือต่อไป

๔.การอุดหนุนการดำเนินงานตามแนวทางโครงการพระราชดำริด้านสาธารณสุข ของทั้ง ๑๔ หมู่บ้าน ขณะนี้ได้โอนงบประมาณสนับสนุนให้กับคณะกรรมการหมู่บ้านทุกหมู่บ้าน เพื่อนำไปดำเนินโครงการภายในหมู่บ้านเป็นที่เรียบร้อยแล้ว

**ที่ประชุม** **- รับทราบ**

ประธานฯ กล่าวปิดการประชุม เวลา ๑๔.๐๐ น.

ผู้บันทึกรายงานการประชุม

(นายอนวัช พลอยบุศย์)

เลขานุการสภาองค์การบริหารส่วนตำบลเขากระปุก

......................................................................................................................................................................................

คณะกรรมการตรวจรายงานการประชุมได้รับรายงานการประชุม เมื่อวันที่ ๓๑ กรกฎาคม ๒๕๖๑

ผู้ตรวจรายงานการประชุม ผู้ตรวจรายงานการประชุม ผู้ตรวจรายงานการประชุม

(นายประดับ วัสสุวรรณ) (นายบุญธรรม ทองรอด) (นายสุดใจ กฐินเทศ)

กรรมการตรวจรายงานการประชุม กรรมการตรวจรายงานการประชุม กรรมการตรวจรายงานการประชุม

…………………………………………………………………………………………………………………………………………………………………..

ที่ประชุมสภาสมัยสามัญประจำปี พ.ศ.๒๕๖๑ สมัยที่ ๓ ครั้งที่ ๑/๒๕๖๑

ได้รับรายงานการประชุม ซึ่งที่ประชุมมีมติรับรองรายงานการประชุม จำนวน เสียง

ผู้รับรองรายงานการประชุม

(นายโอภาส เพ็งอุดม)

ประธานสภาองค์การบริหารส่วนตำบลเขากระปุก